Diari Oficial de la Generalitat Valenciana


Sumari del DOGV 7721, del 16-02-2016 (2016/953)

RESOLUCIÓ de 28 de gener de 2016, de la Direcció General Obres Públiques, Transport i Mobilitat, per la qual s'autoritza a prendre servici en l'àmbit funcional de Pego els titulars d'autoritzacions de taxi de l'àmbit funcional de l'Àrea de Prestació Conjunta de la Safor, Almiserà, Favara, Rótova, Simat de la Valldigna, Xeraco, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, en ocasió de la celebració dels Carnestoltes i Enterrament de la Sardina de Pego.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/953


Data del document
:   28-01-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 28 de gener de 2016, de la Direcció General Obres Públiques, Transport i Mobilitat, per la qual s'autoritza a prendre servici en l'àmbit funcional de Pego els titulars d'autoritzacions de taxi de l'àmbit funcional de l'Àrea de Prestació Conjunta de la Safor, Almiserà, Favara, Rótova, Simat de la Valldigna, Xeraco, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, en ocasió de la celebració dels Carnestoltes i Enterrament de la Sardina de Pego. [2016/953]  
  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat està desenvolupada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
La celebració durant els pròxims dies 5, 6, 7, 12, 13 i 14 de febrer de 2016 dels Carnestoltes i Enterrament de la Sardina de Pego, suposarà un important increment de les necessitats de mobilitat en este municipi, que durant eixos dies rebrà nombrosos visitants.  
Amb l'objecte de garantir una oferta de servici de taxi adequada a l'important increment de la demanda d'este servici de transport durant els dies de celebració dels Carnestoltes i Enterrament de la Sardina en el municipi de Pego i com en anys anteriors, es considera oportú permetre que els taxis de l'àmbit funcional de l'Àrea de Prestació Conjunta de la Safor, Almiserà, Favara, Rótova, Simat de la Valldigna, Xeraco, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, puguen prendre servici en l'àmbit funcional de Pego.  
  
Per tot això, i fent ús de les facultats conferides en l'article 11 del del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per a la presa de servici de taxi  
Durant els dies 5, 6, 7, 12, 13 i 14 de febrer de 2016, els titulars d'autoritzacions de taxi residenciades en l'àmbit funcional de l'Àrea de Prestació Conjunta de la Safor, Almiserà, Favara, Rótova, Simat de la Valldigna, Xeraco, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger, estaran autoritzats a prendre servici en l'àmbit funcional de Pego.  
  
Segon. Preferència en la prestació del servici  
Tindran preferència per a prendre servici els titulars d'autoritzacions de taxi vigents en el municipi de Pego.  
  
Tercer. Habilitació de parades  
S'habilitaran dos punts de recollida en els emplaçaments següents:  
  
- Eixida per CV-715 (Oliva): encreuament avinguda d'Alcoi - carrer de Sant Miquel.  
- Eixida CV-700 (el Verger): davant del Centre de Salut de Pego.  
  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 28 de gener de 2016.- El director general d'Obres Públiques, Transport i Mobilitat: Carlos Domingo Soler.